CELEX: 62010TN0533
Language: da
Date: 2010-11-24 00:00:00
Title: Sag T-533/10: Sag anlagt den 24. november 2010 — DTS Distribuidora de Televisión Digital mod Kommissionen

29.1.2011   
            
            
               DA
            
            
               Den Europæiske Unions Tidende
            
            
               C 30/44
            
         Sag anlagt den 24. november 2010 — DTS Distribuidora de Televisión Digital mod Kommissionen
   (Sag T-533/10)
   ()
   2011/C 30/80
   Processprog: spansk
   
      Parter
   
   
      Sagsøger: DTS Distribuidora de Televisión Digital, SA (Tres Cantos, Madrid, Spanien) (ved advokaterne H. Brokelmann og M. Ganino)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens beslutning K(2010) 4925 endelig af 20. juli 2010 annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren i den foreliggende sag, en operatør af satellitbaseret betalings-TV, anfægter Kommissionens beslutning K(2010) 4925 endelig af 20. juli 2010»om statsstøtteordning C 38/2009 (ex NN 58/09), som Spanien har til hensigt at gennemføre til fordel for »Corporación de Radio y Televisión Española« (RTVE)«, hvorved denne støtteordning, som ændret ved lov 8/2009 af 28. august om finansiering af Corporación de Radio y Televisión Española (RTVE) af Kommissionen blev erklæret for forenelig med fællesmarkedet, uden at det er nødvendigt at undersøge finansieringsmidlerne for samme.
   Ifølge sagsøgeren kunne Kommissionen ikke godkende nævnte støtteordning uden at undersøge de finansieringsmidler, der er indført med ovennævnte lov, og navnlig skatten på 1,5 % på de bruttoindtægter, der erhverves af udbyderne af betalings-TV.
   Til støtte for sine påstande har sagsøgeren gjort følgende anbringender gældende:
   
               —
            
            
               Kommissionen har begået en retlig fejl ved at godkende den støtte, der er genstand for tvisten, uden at undersøge dens finansieringsmåde. Det gøres i den forbindelse gældende, at en undersøgelse af en støtte ifølge fast retspraksis ikke kan adskilles fra undersøgelsen af dens finansieringsmåde, hvis denne udgør en integreret del af støtten, og, for så vidt angår den foreliggende sag, at skatten på 1,5 % på de bruttoindtægter, der erhverves af udbyderne af betalings-TV, udgør en integreret del af støtteordningen, hvorfor Kommissionen burde have undersøgt denne skat sammenholdt med støtten.
            
         
               —
            
            
               Kommissionen har tilsidesat artikel 106, stk. 2, TEUF, der ved at den har godkendt en støtteordning, som ikke respekterer proportionalitetsprincippet, idet de skatter, som finansierer ordningen, må anses for at udgøre en konkurrenceforvridning på markederne for erhvervelse af programmer og for jordbaserede fjernsynsseere på en måde, der strider imod den fælles interesse.
            
         
               —
            
            
               Tilsidesættelse af artikel 49 og 63 TEUF. Efter sagsøgerens opfattelse har Kommissionen tilsidesat disse regler, for så vidt som den måde, hvorpå den godkendte støtte er finansieret, begrænser den frie etableringsret og varernes frie bevægelighed, idet udøvelsen af disse rettigheder gøres mindre attraktiv for operatører af betalings-TV og investorer, der er etableret i andre medlemsstater.